
	MANYLEB ASESU LEFEL 6 


	Enw’r myfyriwr:
	Teleri Wilson
	Rhif Adnabod y myfyriwr:
	1600112

	Rhaglen:
	BA Addysg Gynradd gyda SAC

	Modwl:
	Yr Iaith ar Daith 3

	Cod y modwl:
	ECAD6006C
	Cyfraniad at Asesiad Cyffredinol y Modwl  (%):
	60%

	Darlithydd:
	
	Gwiriwr Mewnol:
	

	Teitl yr Aseiniad:
	Cyflwynwch gyfres o dasgau portffolio ac adfyfyriad proffesiynol ar y cynnydd a wneir mewn datblygiad iaith bersonol ar gyfer llafaredd, darllen ac ysgrifennu.
	Nifer o eiriau (neu’r cyfwerth): 
	Cyfwerth – 60%

	Dyddiad cyflwyno:
	31ain o Fai, 2019, 23.59
	Dyddiad dychwelyd marciau dros dro ac adborth ysgrifenedig: 
	1af o Orffennaf, 2019

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   




Tasg 1
Penderfynwyd cyflwyno gweithgareddau ieithyddol i’r disgyblion mewn modd a oedd yn cwmpasu thema’r dosbarth. Mae thema bresennol y dosbarth o ddiddordeb mawr i ddisgyblion blwyddyn dau a thri sef ‘rhibidirês’ sy’n cwmpasu pob math o anifeiliaid ac mae’r disgyblion yn dangos brwdfrydedd a chyffro wrth ddysgu am anifeiliaid amrywiol. O ganlyniad i hyn roedd paratoi gweithgareddau ieithyddol o fewn y thema yma yn galluogi i’r disgyblion datblygu gwybodaeth ehangach am anifeiliaid tra hefyd yn datblygu eu medrau ieithyddol a’u sgiliau llafar ac ysgrifennu. Mae’n allweddol bod gan ddisgyblion ysgolion prif ffrwd Cymraeg sail gref yn y Gymraeg yn enwedig gan fod y “manteision diwylliannol, gwybyddol ac ymarferol o ddysgu Cymraeg fel iaith fyw yn cynnig dadl gref o blaid ei chynnwys yn elfen orfodol yn y cwricwlwm” (Donaldson, 2015, tud.58) felly mae’n bwysig eu bod nhw’n manteisio ar y gallu o fedru’r iaith a’n trosglwyddo hwn i’w addysg hwyrach yn yr Ysgol Uwchradd.
Rhoddir ffocws yn y gweithgaredd gyntaf o ddatblygu gwybodaeth disgyblion am ansoddeiriau a berfau. Disgwylir iddynt ddewis anifail o’u dewis ac ysgrifennu brawddegau disgrifiadol am yr anifeiliaid gan ystyried nifer o ffyrdd i’w disgrifio. Caiff pwyslais ei rhoi ar ysgrifennu’n gywir yn ystod y gweithgaredd yma a datblygu dealltwriaeth a defnydd disgyblion blwyddyn dau o ddefnyddio ansoddeiriau a berfau yn eu gwaith i wneud y darllen a’r brawddegau yn fwy cyffrous. Bwriedir cynnal yr un gweithgaredd gyda disgyblion blwyddyn tri ond yn ychwanegol i’r hyn a wneir gyda blwyddyn dau, bydd angen i ddisgyblion blwyddyn tri ystyried sut i ddefnyddio cyffelybiaethau yn eu gwaith. Pwrpas cynnal gweithgaredd o’r math yma yw datblygu sgiliau ysgrifennu’r disgyblion ac iddynt ddysgu sut i wneud eu gwaith ysgrifennu’n fwy apelgar i’r darllenydd. Amlyga’r rhaglen astudio Cymraeg o dan y Llinyn Ysgrifennu i flwyddyn 3 bod disgyblion yn medru “ysgrifennu at ddibenion a darllenwyr gwahanol gan ddewis geiriau er mwyn creu amrywiaeth a diddordeb” (Llywodraeth Cymru, 2016, tud.10) felly mae’r gweithgaredd yma yn bendant yn targedu’r elfen yma.
Un o’r gofynion eraill yn ystod y thema yma oedd bod disgyblion yn datblygu gwybodaeth am gartrefi anifeiliaid, enwau grwpiau o anifeiliaid, beth yw enw mwy nag un anifail ac enwau babanod anifeiliaid ac felly roedd hwn yn cynnig cyfle perffaith i gynnal gweithgaredd arall a oedd yn datblygu medrau ieithyddol y disgyblion. Penderfynwyd bod hwn yn gyfle arbennig i’r disgyblion datblygu eu medrau defnyddio geiriadur a thesawrws er mwyn canfod gwybodaeth. Yn hytrach na gofyn i’r disgyblion defnyddio’r we neu lyfrau gwybodaeth i ddarganfod y wybodaeth, eu tasg hwy oedd defnyddio geiriadur neu thesawrws addas ar gyfer eu gallu er mwyn cwblhau’r dasg oedd wedi ei osod ar eu cyfer. Teimlaf fod y sgil o ddefnyddio geiriadur yn gywir yn bwysig iawn i bob person ifanc ac roedd hyn hefyd yn gyfle da i ymarfer y wyddor ac i ddeall sut oedd canfod gwybodaeth yn hawdd mewn geiriadur. Galluoga hyn i’r disgyblion siarad yn gywir wrth gyfeirio at anifeiliaid penodol yn hytrach na rhoi'r enw Saesneg i'r anifeiliaid wrth geisio enwi mwy nag un felly bydd y disgyblion yn datblygu geirfa ddefnyddiol ar gyfer y thema.

https://youtu.be/ifxaj9EFdtw






















Tasg 3
Trwy gydol y clip fideo, credaf fy mod yn defnyddio enghreifftiau effeithiol o gwestiynu er mwyn ymestyn ar fedrau ieithyddol y disgyblion ac i wneud iddynt hwy feddwl ymhellach am y math o eirfa maent yn defnyddio. Yn syth ar ddechrau’r cyflwyniad pan ddatgana’r disgyblion mae llun o ‘bwni’ rwyf yn ei ddal rwy’n holi’r disgyblion yn syth am air gwell i ddisgrifio’r anifail. Rwy’n ceisio osgoi cael y disgyblion i ddefnyddio termau Saesneg a’n sicrhau bod y dysgwyr yn dod yn gyfarwydd ȃ defnyddio’r enwau Cymraeg gan iddynt hwy gyd ymateb yn syth i fy nghwestiwn yn egluro mai cwningen yw’r anifail. Credaf fy mod hefyd wedi defnyddio enghraifft dda o gwestiynu trwy holi’r disgyblion pwy oedd yn gallu fy atgoffa o beth yw ansoddair? Roedd hyn yn gyfle i adeiladu ar ddysgu blaenorol gan fod y disgyblion wedi bod yn gwneud gwaith disgrifiadol yn gynt yn y flwyddyn felly yn hytrach na bwydo’r wybodaeth i gyd i’r disgyblion roedd hi’n bwysig rhoi cyfle iddynt hwy gynnig atebion ac er mwyn sicrhau eu bod yn gwbl hapus ag ystyr ansoddair, defnyddiwyd enghraifft o fewn y dosbarth gan ofyn iddynt ddisgrifio’r bwrdd. Roedd hwn yn gyfle da i mi weld bod y disgyblion yn gwybod pa fath o eiriau oedd yn berthnasol i ddisgrifio’r bwrdd ac er mwyn sicrhau bod pawb yn hapus ag ystyr y term cyn cychwyn y gweithgaredd.
Credaf fy mod yn fodel iaith effeithiol i’r disgyblion gan fy mod ar sawl achlysur yn ystod y gweithgaredd yn cywiro termau Saesneg y disgyblion i’r ffurf Cymraeg cywir a pan eglura un disgybl bod y ‘bwrdd yn glas’ dwi’n ymateb trwy ddweud bod y ‘bwrdd yn las’ felly dwi’n ail adrodd ateb y disgybl gan ddefnyddio’r treiglad cywir er mwyn i’r disgyblion clywed y ffurf gywir o’r disgrifiad. Er mwyn cael y disgyblion i feddwl yn ehangach am agweddau gwahanol i ddisgrifio’r anifeiliaid gwelir yn y fideo'r enghreifftiau o gwestiynu dwi’n eu defnyddio. Ar sawl achlysur gwelir enghreifftiau o mi’n holi am liw'r anifeiliaid, cartref yr anifeiliaid, bwyd yr anifeiliaid ac mae hwn yn gwneud y disgyblion i feddwl ymhellach ac yn ychwanegu i’w gwaith gan eu bod wedi disgrifio nifer o agweddau am yr anifeiliaid. Pan holir y disgyblion am sut mae’r anifail yn teimlo wrth eu cyffwrdd eglura un disgybl eu bod yn teimlo’n ‘fflwfflyd’. Yn hytrach na fi’n rhoi’r gair Cymraeg cywir iddynt dwi’n holi’r disgyblion i weld a gall rhywun cynnig gair gwell yn hytrach na’r gair Saesneg ac ateba un o’r disgyblion trwy ddweud ‘blewog’. Teimlaf fod hyn yn arfer dda fel bod y disgyblion yn cymryd cyfrifoldeb o’u geirfa eu hun a’u bod nhw’n helpu ei gilydd er mwyn defnyddio termau cywir yn hytrach na dibynnu ar yr athrawes i’w arfogi ȃ therminoleg Cymraeg cywir. Gwelir sawl enghraifft o hyn yn digwydd yn ystod y clip fideo gyda’r disgyblion yn cywiro eu hun a’n cynnig gwelliannau i’w geiriau gwreiddiol.
Gwelir un disgybl yn holi beth oedd ‘barking’ yn Gymraeg ac eglura un disgybl mae ‘cyfarch’ yw’r term Cymraeg sy’n ymdrech arbennig i gynnig y term Cymraeg. Dwi’n mynd ati i egluro mai ‘cyfarth’ yw’r term cywir a’n rhoi pwyslais ar ddefnyddio ‘th’ ar ddiwedd y gair er mwyn sicrhau bod y disgyblion yn defnyddio’r gair yn gywir yn eu gwaith. Clywir y disgyblion yn holi ei gilydd am syniadau o beth allant ddefnyddio fel cyffelybiaeth yn eu gwaith. Mae’r disgyblion yn trafod yn dda gyda’i gilydd ac esbonia un disgybl gellir dweud bod y gath yn neidio fel castell bownsio a rhaid canmol y disgyblion am eu hymdrechion i drafod yr eirfa ar lafar yn arbennig er mwyn cyfoethogi eu gwaith gan ddefnyddio cyffelybiaethau. Gwelir defnydd effeithiol o gwestiynu eto wrth i mi holi un disgybl pa fath o air yw ‘cyfarth’ er mwyn sicrhau bod y disgyblion yn deall enghreifftiau gwahanol o eiriau ac ateba’r disgybl mai berf yw’r gair gan gynnig esboniad a chyfiawnhad o sut mae e’n gwybod hynny. Roedd hyn i’w ganmol gan yn amlwg bod y disgyblion wedi deall enghreifftiau gwahanol o eiriau ac wedi llwyddo deall y gwahaniaeth rhwng ansoddeiriau a berfau yn dda ac mi fyddant yn medru defnyddio'r rhain yn gywir yn eu gwaith ysgrifennu pellach yn y dosbarth.  
Ar gyfer y gweithgaredd arall a oedd yn gofyn i’r disgyblion ganfod gwybodaeth am anifeiliaid mewn geiriaduron neu thesawrws, penderfynwyd gwahaniaethu’r dasg ar gyfer tri grŵp gallu gwahanol fel bod y dasg yn addas ac o fewn gallu’r disgyblion hynny. Gwelir yn Atodiad 1 enghraifft o’r gweithgaredd a osodwyd i ddisgyblion gwanaf blwyddyn dau. Dosbarthwyd y geiriadur lliwgar i’r disgyblion o’r grŵp yma gyda ffocws ar ganolbwyntio ar anifeiliaid y sŵ o’r geiriadur. Dysga’r grŵp yma orau trwy dasgau gweledol ac felly roedd hwn yn gyfle da i ddatblygu geirfa a dealltwriaeth am anifeiliaid gan ddefnyddio geiriadur a oedd yn addas ar gyfer eu gallu. Dengys yr atodiad yr enghraifft o gwestiynau a holwyd i’r disgyblion a sylwir bod y cwestiynau wedi ei geirio’n syml ac yn gofyn am wybodaeth syml ond roedd hwn yn dasg a oedd yn herio rhai disgyblion o’r grŵp gan fod angen iddynt chwilio’n ofalus am y wybodaeth briodol yn y geiriadur o’u blaenau.
Ar gyfer disgyblion uwch blwyddyn dau, y gofynion ar eu cyfer hwy oedd defnyddio’r geiriadur mor, mwy, mwyaf er mwyn canfod gwybodaeth am anifeiliaid. Nod y disgyblion yma oedd canfod enwau unigol a lluosog grwpiau o anifeiliaid er mwyn defnyddio’r termau cywir wrth drafod yr anifeiliaid ar lafar ac yn eu gwaith ysgrifennu. Dengys Atodiad 2 rhestr o enwau unigol anifeiliaid ac roedd gofyn iddynt ddefnyddio’r geiriadur yn gywir er mwyn darganfod ffurf luosog yr anifeiliaid ac i’r gwrthwyneb canfod ffurf unigol rhestr o enwau lluosog anifeiliaid. Llwyddodd y disgyblion i ddatblygu dealltwriaeth dda yn ystod y gweithgaredd yma ac fe wnaeth mwyafrif y disgyblion sylwi ar sut i ddefnyddio’r wyddor yn gywir i fedru dod o hyd i’r anifeiliaid yn gyflym gan ddefnyddio’r llythrennau cyntaf o’r enw. Roeddent yn trafod yn dda ar lafar ac yn medru egluro terfyniadau’r ffurf luosog yn wych pan oeddent yn cymharu enwau grwpiau o anifeiliaid. 
Cyflwynwyd tabl i ddisgyblion blwyddyn tri fel y gwelir yn yr Atodiad 3. Eglurwyd i’r disgyblion bod angen iddynt ddefnyddio’r thesawrws i blant er mwyn medru llenwi’r tabl a sicrhawyd cyn dosbarthu’r dasg bod y wybodaeth i gyd ar gael yn y thesawrws. Dyma weithgaredd hwylus a gwahanol o gael y disgyblion i ddatblygu dealltwriaeth bellach am anifeiliaid megis yr enw cywir am grŵp penodol o anifeiliaid, enwau cartrefi’r anifeiliaid ac ati ac roedd angen iddynt ddefnyddio llygaid barcud er mwyn canfod y wybodaeth yn y lle cywir yn y thesawrws. Profwyd y dasg yma yn heriol i ambell ddisgybl gyda hwy yn cael trafferth darganfod y gair cywir oedd angen iddynt chwilio amdano er mwyn darganfod y wybodaeth ond gydag amser fe ddaeth y disgyblion yn gyfarwydd ȃ sut i ddefnyddio’r thesawrws yn gywir. Bu’n rhaid atgoffa rhai disgyblion mai pwrpas y gweithgaredd oedd canfod y wybodaeth o’r thesawrws gan fod rhai ohonynt wedi mynd ati i lenwi’r tabl gyda’u gwybodaeth bersonol am anifeiliaid ond nid oedd hyn yn cyfateb i’r wybodaeth a gyflwynwyd yn y thesawrws. 
Datganwyd gan nifer o’r disgyblion eu bod wedi dysgu ffeithiau newydd yn ystod y dasg a bod y wybodaeth a gyflwynwyd yn y thesawrws yn wahanol i’r hyn roeddent wedi ystyried yn flaenorol felly roedd hi’n braf clywed bod y dysgwyr wedi datblygu gwybodaeth newydd am anifeiliaid wrth ddatblygu eu sgiliau ieithyddol trwy ddysgu enwau Cymraeg cywir am nodweddion anifeiliaid ac wrth ddefnyddio’r thesawrws Cymraeg yn gywir. Clyma’r gweithgaredd yma’n berffaith i’r sgil o’r rhaglen astudio Cymraeg o dan y llinyn darllen i flwyddyn tri sef bod dysgwyr yn gallu “chwilio am wybodaeth benodol mewn testunau gan ddefnyddio cynnwys, mynegeion, geirfâu a geiriaduron” (Llywodraeth Cymru, 2016, tud. 6).
Gwelir bod y thema yma wedi cynnig cyfleoedd amrywiol i ddatblygu medrau ieithyddol dysgwyr o fewn y llinynnau darllen, llafar ac ysgrifennu sy’n allweddol gan fod y tair elfen mor bwysig â’i gilydd. Mae Estyn (2013) wedi cydnabod dull ysgol gyfan o godi safonau mewn Cymraeg yn Ysgol Fabanod Mount Street gan amlygu bod yr ysgol yn “cynllunio themâu y bydd pob dosbarth yn eu defnyddio” gyda’r disgyblion yn dysgu’r iaith mewn cyd-destun mwy perthnasol ac ymarferol. Dengys disgyblion mwy o fwynhad at y gweithgareddau ieithyddol os ydynt yn cwmpasu thema sydd o ddiddordeb iddynt a gwelir o’r gweithgareddau a gynlluniwyd uchod bod y disgyblion yn cael y cyfle i ddatblygu eu hiaith a’u sgiliau Cymraeg trwy thema yn hytrach na gwersi sy’n ffocysu’n benodol ar ddatblygu’r iaith.                                      








[bookmark: cysill]













Rhestr Gyfeiriadau
Donaldson, G. (2015). Dyfodol Llwyddiannus. Caerdydd: Llywodraeth Cymru.
Estyn. (2013). Dull ysgol gyfan o godi safonau mewn Cymraeg. Ar gael yn: https://www.estyn.llyw.cymru/arfer-effeithiol/dull-ysgol-gyfan-o-godi-safonau-mewn-cymraeg (Darllenwyd: 29 o Mai, 2019).
Yr Is-Adran Cwricwlwm. (2016). Rhaglen Astudio ar gyfer Cymraeg, Cyfnodau Allweddol 2-4. Caerdydd: Llywodraeth Cymru.
           

















Atodiad 1
[image: ]












Atodiad 2
[image: ]



Atodiad 3
[image: ]
image3.png
plgel & Mjun

Beth yw mwy nag un o'r anifeiliaid yma?

« Buwch
« Dafad
«  Aderyn
«  Blaidd
« Bran

« Broga

. Carw

« Corryn

«  Cwningen

«  Llwynog

« Parot

«  PryfCopyn

o Twrci

Nodwch ffurf unigol yr anifeiliaid yma:
o Ystlumod

« Teigrod

« Pryfed

. Wyn

«  Nadroedd
«  Moch

. Jiraffod
« Hwyaid

«  Gwyddau

«  Dinosoriaid
«  Buchod coch cwta





image4.png
Llun o'

o Enw'r Anifail
anifail

Enw grilp o'r
anifail

Enw cartref
yr anifail

Enw am yr anifail
ifanc (baban)

¥Yr enw ar
s@n yr anifail





image1.png
Prifysgol Cymru
¥ Drindod Dew Sant

J University of Wales
Trinity Saint David




image2.png
[

© N o ok w

Gwalth Cefriadur

Anifeiliaid ¥ S
Pa anifeiliaid ar dudalennau Y Si sydd yn byw yn y dir?

Sawl anifail sydd yn dechrau gyda'r llythyren C? Beth yw enwau'r anifeiliaid
yma?

Beth yw enwau'r anifeiliaid sydd yn gallu hedfan?
Pa anifeiliaid sydd & chyrn?

Beth yw enwau'r anifeiliaid streipiog?

Beth yw enw babanod y llew?

Pa anifail yw'r talaf o'r holl anifeiliaid?>

Pa un yw eich hoff anifail o'r geiriadur?





